

**Мемлекеттік реттеуге жататын өлшемдер тізбесін бекіту туралы**

Қазақстан Республикасы Сауда және интеграция министрінің 2021 жылғы 20 қазандағы № 566-НҚ бұйрығы. Қазақстан Республикасының Әділет министрлігінде 2021 жылғы 25 қазанда № 24864 болып тіркелді.

      "Өлшем бірлігін қамтамасыз ету туралы" Қазақстан Республикасы Заңының 6-3-бабының 2) тармақшасына сәйкес БҰЙЫРАМЫН:

      1. Қоса беріліп отырған Мемлекеттік реттеуге жататын өлшемдер тізбесі бекітілсін.

      2. Қазақстан Республикасы Сауда және интеграция министрлігінің Техникалық реттеу және метрология комитеті заңнамада белгіленген тәртіппен:

      1) осы бұйрықтың Қазақстан Республикасы Әділет министрлігінде мемлекеттік тіркелуін;

      2) осы бұйрықты Қазақстан Республикасы Сауда және интеграция министрлігінің интернет-ресурсында орналастыруды қамтамасыз етсін.

      3. Осы бұйрықтың орындалуын бақылау жетекшілік ететін Қазақстан Республикасының Сауда және интеграция вице-министріне жүктелсін.

      4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Қазақстан Республикасының*  *сауда және интеграция министрі* | *Б. Сұлтанов* |

|  |  |
| --- | --- |
|  | Қазақстан Республикасының сауда және интеграция министрінің 2021 жылғы 20 қазандағы № 566-НҚ бұйрығымен бекітілген |

**Мемлекеттік реттеуге жататын өлшемдер тізбесі**

      Ескерту. Тізбе жаңа редакцияда - ҚР Сауда және интеграция министрінің 21.09.2023 № 347-НҚ (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.

|  |  |  |  |  |
| --- | --- | --- | --- | --- |
| № | Объектісі мен қолданылу саласы көрсетілген өлшемдер атауы | Метрологиялық талаптар | | Ескертпе |
| Өлшеу диапазоны | Шекті жол берілетін қателік немесе дәлдік сыныбы |
| 1 | 2 | 3 | 4 | 5 |
| Өлшем бірлігін қамтамасыз ету және мемлекеттік метрологиялық бақылау саласында | | | | |
| 1 | Мемлекеттік Тудың геометриялық өлшемдерін өлшеу | 0-ден 500 мм дейін  0-ден 2000 мм дейін  0-ден 4000 мм дейін | МЕМСТ 7502 "Металл өлшеуіш рулетка. Техникалық шарттар" бойынша 2 дәлдік сыныбы |  |
| 2 | Мемлекеттік Елтаңбаның геометриялық өлшемдерін өлшеу | 0-ден 1000 мм дейін  0-ден 3000 мм дейін | МЕМСТ 7502 "Металл өлшеуіш рулетка. Техникалық шарттар" бойынша 2 дәлдік сыныбы |  |
| 3 | Мемлекеттік Елтаңба мен Мемлекеттік Ту үлгілерінің және Мемлекеттік Елтаңба мен Мемлекеттік Ту бейнеленген материалдық объектілердің немесе оның рәміздері элементтерінің түстілігін өлшеу | Шектеусіз | Түс координаттарын өлшеудің абсолютті қателігі ± 2;  түс координаттары ± 0,02 |  |
| 4 | Орау, сату және импорттау кезіндегі кез келген түрдегі қаптамада өлшенген тауарлардың массасын өлшеу | Шектеусіз | Өлшеу құралдарының дәлдік сыныбы мен түріне байланысты |  |
| 5 | Орау, сату және импорттау кезіндегі кез келген түрдегі қаптамада өлшенген тауарлардың температурасын өлшеу | Минус 50 °С-ден 50 °С дейін | ∆ = ± 0,2 °С |  |
| 6 | Орау, сату және импорттау кезіндегі кез келген түрдегі қаптамада өлшенген тауарлардың көлемін өлшеу | Шектеусіз | s = ± 0,1 % |  |
| 7 | Орау, сату және импорттау кезіндегі кез келген түрдегі қаптамада өлшенген тауарлардың ылғалдылығын өлшеу | 20-дан 90 % дейін, | s = ± 0,5 % |  |
| 8 | Масса немесе көлем бірліктерімен көрсетілген кез келген түрдегі қаптамада өлшенген өнімдердің мөлшерін өлшеу | 0-ден 15000 г (мл) дейін, | Массаны немесе көлемді өлшеуге арналған құралдардың метрологиялық талаптарына сәйкес |  |
| Сауда саласында | | | | |
| 9 | Өндірілген және іске асырылатын өнімнің геометриялық параметрлерін өлшеу, олардың нәтижелері сатып алушы мен сатушы арасындағы сауда-коммерциялық операцияларда қолданылады | 0-ден 50000 мм дейін | ∆ = ± (0,5 ÷ 1,5) мм  5000 мм жоғары  s = ± 2 % |  |
| 10 | Сауда-коммерциялық операциялар кезінде қолданылатын тауар/өнімнің салмағын өлшеу | Шектеусіз | "Өлшем бірлігін қамтамасыз етудің мемлеккеттік жүйесі.Таразы автоматты әрекет емес" МЕМСТ OIML R 76-1 бойынша III дәлдік сыныбы | Ауылшаруашылық жәрмеңкелерде қатысатын тауарларды/өнімдерді есепке алмағанда |

      Ескертпе. Негізгі қолданылатын қысқартулар:

      мм – миллиметр;

      г – грамм;

      мл – миллилитр;

оС – градус

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК